

**REPUBLIKA HRVATSKA**

 **BRODSKO – POSAVSKA ŽUPANIJA**

**OPĆINA VELIKA KOPANICA**

**Općinsko vijeće**

KLASA: 021-05/20-01/06

URBROJ: 2178/12-03-20-02

Velika Kopanica, 1. prosinac 2020. godine

**Z A P I S N I K**

**S 31. SJEDNICE OPĆINSKOG VIJEĆA**

**OPĆINE VELIKA KOPANICA**

Na 30. sjednici Općinskog vijeća Općine Velika Kopanica održanoj 1. prosinca 2020. godine u Općinskoj vijećnici, Vladimira Nazora 1, Velika Kopanica, bilo je nazočno 10 izabranih vijećnika.

Nazočni vijećnici: Tomislav Jagić – predsjednik Vijeća, Šimo Kladarić – zamjenik Predsjednika Vijeća, Krunoslav Zdunić, Darko Relota, Marina Jularić, Miroslav Matić, Anamarija Vukovac, Josip Glavačević, Mato Mikleušević i Ivan Stojšić.

Odsutni vijećnici: Ivan Antolović, Željko Matić i Zdenka Knežević.

Ostali prisutni: Ivan Meteš – općinski načelnik, Blaž Šokčević – zamjenik načelnika i Marija Lolić – pročelnica.

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić, otvorio je sjednicu u 19,00 h i pozdravio sve prisutne te konstatirao kvorum.

Predsjednik predlaže sljedeći Dnevni red:

DNEVNI RED:

1. Strategija razvoja pametne Općine Velika Kopanica 2020. – 2023. i Prijedlog Odluke o usvajanju Strategije;
2. Razno.

Nakon čitanja Dnevnog reda, Predsjednik isti daje na raspravu. Napominje da je sjednica izvanredno sazvana zbog hitnosti donošenja Strategije razvoja pametne Općine Velika Kopanica zbog prijave na Javni poziv za sufinanciranje projekata primjene koncepta "pametnih gradova".

Nakon što nije bilo komentara i prijedloga ide na glasovanje. Dnevni red je prihvaćen sa 10 glasova ZA.

**TOČKA 1: Strategija razvoja pametne Općine Velika Kopanica 2020. – 2023. i Prijedlog Odluke o usvajanju Strategije**

Predsjednik otvara 1. točku dnevnog reda i daje riječ načelniku.

Načelnik zahvaljuje Vijećnicima što su se odazvali sjednici unatoč kratkom roku sazivanja. Navodi da je Strategiju potrebno donijeti kako bi se Općina mogla prijaviti na Javni poziv za sufinanciranje projekata primjene koncepta "pametnih gradova" koji je raspisao Fond za zaštitu okoliša.

Strategija je izrađena s ciljem unaprjeđenjem kvalitete života u Općini. Strateški ciljevi:

1. Poboljšanje standarda i kvalitete života stanovnika općine

2. Razvoj komunalne infrastrukture

3. Osiguranje prostornog i gospodarskog razvoja općine.

Strateška područja su:

1. Pametno gospodarstvo

2. Pametno upravljanje energijom i zaštita okoliša

3. Pametno upravljanje općinom i uslugama

4. Održivi promet i pametna mobilnost

5. Poboljšanje sigurnosti građana i imovine – pametna sigurnost

6. Obrazovanje i kvaliteta života građana – pametno društvo.

Kako nema nikakvih komentara, pitanja i prijedloga, Predsjednik daje ovu točku Dnevnog reda na glasovanje.

Strategija razvoja pametne Općine Velika Kopanica 2020.-2023. i Odluka o usvajanju Strategije su javnim glasovanjem jednoglasno usvojena (10 glasova ZA).

**TOČKA 2: Razno**

Predsjednik otvara 2. točku dnevnog reda i daje riječ načelniku.

Načelnik navodi da će sljedeći tjedan biti sjednica za donošenje Proračuna. Te upoznaje Vijećnike s radovima u Općini.

Kako nema nikakvih pitanja, Predsjednik zaključuje sjednicu u 19:10h.

Zapisničarka Predsjednik Općinskog vijeća

**Marija Lolić, mag.soc. Tomislav Jagić, mag.ing.silv.**